મરીન લાઇન્સમાં આવેલી ડૉક્ટર કાવસજી હોરમસજી સ્ટ્રીટમાં સોરાબજી સંતુક લેનના કૉર્નર પર આવેલા અને ૧૯૨૪માં બનેલા ગ્રાઉન્ડ પ્લસ ત્રણ માળના નરીમાન હાઉસમાં ગ્રાઉન્ડ ફ્લોરથી લઈને છેક ત્રીજા માળ સુધી લાકડાના થાંભલાના ટેકા મૂકવામાં આવ્યા છે. એનાથી આગળ આવેલા આલ્ફાઇવાલા જૂના બિલ્ડિંગને તોડી પાડવામાં આવ્યું છે અને એનું રીડેવલપમેન્ટ શરૂ થવાનું છે, પણ વર્ષો થયાં કામ શરૂ થતું જ નથી. એ મકાનમાં ગ્રાઉન્ડ ફ્લોર પર ૧૯૭૦થી દરજીની દુકાન ધરાવતા ભૂપેન્દ્ર રાઠોડનું કહેવું છે કે ‘અમે મકાનમાલિક, સુધરાઈ અને પોલીસની પરમિશન લઈને ફરી અમારો ધંધો શરૂ કર્યો છે. આ એક જ આજીવિકાનું સાધન હોવાથી અમે હાલ લાકડાના ટેકા મૂકીને કામ ચલાવીએ છીએ.’